CELEX: 62017TN0051
Language: sl
Date: 2017-01-27 00:00:00
Title: Zadeva T-51/17: Tožba, vložena 27. januarja 2017 – Poljska/Komisija

20.3.2017   
            
            
               SL
            
            
               Uradni list Evropske unije
            
            
               C 86/31
            
         Tožba, vložena 27. januarja 2017 – Poljska/Komisija
   (Zadeva T-51/17)
   (2017/C 086/41)
   Jezik postopka: poljščina
   
      Stranki
   
   
      Tožeča stranka: Republika Poljska (zastopnik: B. Majczyna)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               za ničnega razglasi Izvedbeni sklep Komisije (EU) 2016/2018 z dne 15. novembra 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2016) 7232) (UL 2016, L 312, str. 26) v delu, v katerem so bili iz financiranja Evropske unije izključeni odhodki iz izjave o odhodkih Republike Poljske v višini 38 984 850,50 EUR in 76 816 098,12 EUR;
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev člena 52(1) Uredbe (EU) št. 1306/2013 (1), ker je bil na podlagi zmotno ugotovljenega dejanskega stanja in razlage prava izveden finančni popravek, čeprav so bili izdatki Republike Poljske izvršeni v skladu s predpisi Evropske unije.
               
                           —
                        
                        
                           Zneski, ki so bili z izpodbijanim sklepom izključeni iz financiranja Evropske unije, naj bi bili porabljeni skladno z Uredbo (ES) št. 1234/2007 (2) in Izvedbeno uredbo Komisije št. 543/2011 (3), tako da ni bilo nobene podlage za njihovo izključitev iz financiranja.
                        
                     
         
               2.
            
            
               Drugi tožbeni razlog: kršitev člena 52(2) Uredbe (EU) št. 1306/2013 z uporabo pavšalnega popravka, ki je – glede na morebitno finančno škodo za proračun Unije – pretirano visok.
               
                           —
                        
                        
                           Pavšalni popravek v višini 25 %, ki ga je uporabila Komisija, je previsok in presega morebitno največjo škodo, ki bi jo lahko utrpeli skladi. Poleg tega se tožeča stranka sklicuje na Smernice št. VI/5330/97 za izračun finančnih učinkov in uveljavlja, da je vse pogoje iz teh smernic izpolnila za to, da Komisija uporabi nižji odstotek oziroma ne uporabi popravka.
                        
                     
         
               3.
            
            
               Tretji tožbeni razlog: kršitev člena 52(4)(a) Uredbe (EU) št. 1306/2013 v delu, v katerem je bil izračunan pavšalni popravek v zvezi z izdatki, ki so bili izvršeni več kot 24 mesecev preden je Komisija zadevno državo članico pisno obvestila o rezultatih njenih pregledov.
               
                           —
                        
                        
                           V skladu s členom 52(4)(a) navedene uredbe ne bi bilo mogoče zavrniti financiranja za izdatke, ki so bili izvršeni več kot 24 mesecev preden je Komisija zadevno državo članico pisno obvestila o rezultatih njenih pregledov.
                        
                     
         
      (1)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL 2013, L 347, str. 549).
   
      (2)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (UL 2007, L 299, str. 1).
   
      (3)  Izvedbena uredba Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (UL 2011, L 157, str. 1).